44. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1114 της 15/21 Νοεμ. 1977 (ΦΕΚ Α΄ 360) Περί συστάσεως παγίας προκαταβολής εις τα Πρωτοδικεία του Κράτους. Έχοντες υπ' όψει τας διατάξεις: 1)Του άρθρ. 56 παρ. 1 του Ν.Δ. 321/1969 "περί Κώδικος Δημοσίου Λογιστικού". 2)Του άρθρ. 581 παρ. 2 και 3 του Κώδικος Ποινικής Δικονομίας, ως τούτο αντικατεστάθη υπό του άρθρ. 1 του Νόμ. 663/1977 και 3)Την υπ' αριθ. 1076/1977 γνωμοδότησιν του Συμβουλίου Επικρατείας, προτάσει των Ημετέρων επί της Δικαιοσύνης και επί των Οικονομικών Υπουργών, απεφασίσαμεν: Άρθρον μόνον.-1.Συνιστώνται πάγιαι προκαταβολαί εις τα Πρωτοδικεία της Χώρας δια την πληρωμήν των αποζημιώσεων και εξόδων των μαρτύρων, ερμηνέων και ενόρκων. 2.Εκ της κατά την προηγουμένην παράγραφον παγίας προκαταβολής δι΄ έκαστον Πρωτοδικείον καταβάλλονται αι αποζημιώσεις και τα έξοδα των ενώπιον των Ποινικών δικαστηρίων της έδρας και της περιφερείας του Πρωτοδικείου κλητευομένων μαρτύρων, χρησιμοποιουμένων ερμηνέων και οριζομένων ενόρκων. Η ισχύς του παρόντος άρχεται μετά 30 ημέρας από της δημοσιεύσεώς του δια της Εφημερίδος της Κυβερνήσεως. 